b'\n_START_ARTICLE_\nKako je ratala jama Vilenica\n_START_PARAGRAPH_\nKako je ratala jama Vilenica, slovenska ljudska razlagalna pripovedka._NEWLINE_Kako je ratala jama Vilenica je razlagalna pripovedka, saj razlaga o \xc4\x8dude\xc5\xbenem in neverjetnem dogodku, kjer sta \xc4\x8das in prostor posredno nakazana. Po pripovedovanju Marije Kri\xc5\xbeman je pripovedko zapisala Vesna Gu\xc5\xa1tin, saj pravega avtorja ne poznamo. Prva izdaja pripovedke Kako je ratala jama Vilenica je bila leta 1993, v zbirki Bej\xc5\xbei zlodej, baba gre._NEWLINE_Delo pripoveduje o deklici, ki je pasla \xc5\xbeivino in nekega dne na\xc5\xa1la veliko jamo Vilenico, kjer je sre\xc4\x8dala vile rojenice. Pomen obravnavane pripovedke je predvsem spoznati nastanek jame Vilenice ter njeno ime (npr.\xc2\xa0\xc2\xbbNaro\xc4\x8dile so ji, naj ljudem oznani, da se ta jama kli\xc4\x8de Vilenica.\xc2\xab). V malem pa tudi predstaviti \xc5\xbeivljenje na Krasu.\n_START_SECTION_\nPovzetek\n_START_PARAGRAPH_\nPripovedka pripoveduje o deklici, ki je pasla \xc5\xbeivino. \xc4\x8cez dan se je rada posedla v senco, kjer jo je velikokrat premamil spanec. Saj je pono\xc4\x8di pazila na mlaj\xc5\xa1ega bratca. Ker ni bila pazljiva, ji je \xc5\xbeivina ve\xc4\x8dkrat u\xc5\xa1la. Nekega dne pa je med iskanjem \xc5\xbeivine naenkrat zagledala pred sabo veliko jamo. Stopila je vedno bli\xc5\xbeje, saj jo je privabila svetla lu\xc4\x8d ter prelepa glasba kot igranje violine. Pri\xc5\xa1la je v jamo in zagledala je mladenke, oble\xc4\x8dene v same *pice, ki so plesale v krogu. Deklica je bila za\xc4\x8dudena in presene\xc4\x8dena. Najlep\xc5\xa1a mladenka je stopila k deklici ter ji obljubila, da se ji bodo izpolnile tri \xc5\xbeelje, ki si jih bo za\xc5\xbeelela. Edina \xc5\xbeelja deklice je bila izvedeti kdo so in od kod so te mladenke. Povedale so ji, da so vile rojenice, ki napovejo novorojencem \xc5\xbeivljenje. Naro\xc4\x8dile so ji, naj ljudem oznani, da se ta jama *kli\xc4\x8de Vilenica._NEWLINE_kli\xc4\x8de - imenuje pice - \xc4\x8dipke\n_START_SECTION_\nAnaliza obravnavane pripovedke\n_START_PARAGRAPH_\nKako je ratala jama Vilenica je ljudska, razlagalna pripovedka. V pripovedki je resni\xc4\x8den knji\xc5\xbeevni prostor ter knji\xc5\xbeevni \xc4\x8das. Pripovedka je tako za razliko od pravljice bolj povezana z resni\xc4\x8dnostjo (npr. jama Vilenica - kraj na Krasu)._NEWLINE_Pripovedovalec je tretjeosebni ali vsevedni. Knji\xc5\xbeevni prostor v pripovedki so pa\xc5\xa1niki, kjer je deklica pasla ter jama Vilenica. Knji\xc5\xbeevni \xc4\x8das je posredno nakazan, kar je zna\xc4\x8dilno za pripovedko in sicer glede na nastanek jame ("Enkrat, dolgo, dolgo je \xc5\xbee od tega..."). Kako je ratala jama Vilenica je pripovedka s knji\xc5\xbeevnimi osebami brez imen. Glavne knji\xc5\xbeevne osebe so deklica ter vile rojenice, stranske knji\xc5\xbeevne osebe pa majhen brat (dekli\xc4\x8din brat). Knji\xc5\xbeevno dogajanje se za\xc4\x8dne s pa\xc5\xa1njo \xc5\xbeivine, pobeg \xc5\xbeivine, do plesa rojenic ter izpoonitve \xc5\xbeelja.\n_START_SECTION_\nInterpretacija obravnavane pripovedke\n_START_PARAGRAPH_\nBruno Bettelheim se je spra\xc5\xa1eval, zakaj otroci bolj prisluhnejo ljudskim pravljicam kot v drugim zgodbam. Prav te pravljice bogatijo notranje otrokovo \xc5\xbeivljenje in njegovo razumevanje sveta. Pravljice ter pripovedke otroku predstavijo vse situacije poenostavljene in dostopne otroku._NEWLINE_V obravnavani pripovedki se sre\xc4\x8damo z eksistencializmom, kar pomeni, da je osrednji dogodek predstavljen zelo jasno in zgo\xc5\xa1\xc4\x8deno. Vse knji\xc5\xbeevne osebe so brez imen (deklica, vile rojenice, brat), saj so podrobnosti izpu\xc5\xa1\xc4\x8dene._NEWLINE_V besedilu se najprej sre\xc4\x8damo z deklico, ki \xc4\x8dez no\xc4\x8d pazi na mlaj\xc5\xa1ega brata, \xc4\x8dez dan pa pase \xc5\xbeivino. Je podoba junakinje, ki stopa sama v svet in si v njem najde zato\xc4\x8di\xc5\xa1\xc4\x8de. Po\xc4\x8duti se samo in i\xc5\xa1\xc4\x8de pot iz osamljenosti. Tudi njeni star\xc5\xa1i sploh niso omenjeni, da bi kakorkoli skrbeli zanjo in njenega brata. V\xc4\x8dasih se tako po\xc4\x8duti tudi dana\xc5\xa1nji otrok, zato je pomembno branje takih zgodb za dana\xc5\xa1nje otroke. S tem ko se je po\xc4\x8dutila zapostavljeno in zapu\xc5\xa1\xc4\x8deno, jo je vendar nekaj gnalo naprej (\xc2\xbbNekaj jo je kar samo vleklo naprej\xc2\xab). Prepri\xc4\x8dana je bila, da jo bo nekaj v \xc5\xbeivljenju usmerilo in bo dele\xc5\xbena pomo\xc4\x8di. Prav svetloba jo je gnala naprej, saj je v tem videla neko pomo\xc4\x8d in re\xc5\xa1itev v njenem \xc5\xbeivljenju._NEWLINE_Poved\xc2\xa0\xc2\xbbKmalu je pred sabo zagledala mladenke, oble\xc4\x8dene so bile v same pice, ki so plesale v krogu\xc2\xab\xc2\xa0prika\xc5\xbee sre\xc4\x8danje deklice z mladenkami. Vendar to niso navadne mladenke, ampak so vile rojenice \xe2\x80\x93 \xc4\x8dude\xc5\xbena bitja, ki se pojavijo popolnoma nepri\xc4\x8dakovano in pomagajo dobremu \xc4\x8dloveku._NEWLINE_Vsi knji\xc5\xbeevni liki niso ambivalentni, kar pomeni, da niso hudobni in dobri hkrati. Tako deklica kot tudi vile rojenice so podobe dobrih in prijaznih oseb. Iz celotnega besedila lahko sklepamo, da so dobi ljudje nagrajeni. Deklica je skrbela za vse in vile rojenice so jo nagradile z izpolnitvijo treh \xc5\xbeelja.\n_START_SECTION_\nVile rojenice\n_START_PARAGRAPH_\nVile rojenice imajo pomembno vlogo v pripovedki. Deklici poka\xc5\xbeejo pot s svetlobo, ki jo pripelje v jamo. Svetloba naj bi za deklico pomenila sre\xc4\x8dna stvaritev njenih \xc5\xbeelja. Tudi same vile rojenice so zanjo predstavljale vse dobre stvari, ki si jih \xc5\xbeeli in jih bodo rojenice mogo\xc4\x8de uresni\xc4\x8dile. Vile rojenice so mitolo\xc5\xa1ka bitja, ki naj bi ob rojstvu otroka krojile ter napovedale njegovo prihodnost. To so tudi same rojenice povedale. Dobre vile kot so bile rojenice, naj bi bedele nad otrokovo sre\xc4\x8do in uporabile vse svoje mo\xc4\x8di za to kot za\xc5\xa1\xc4\x8ditni\xc5\xa1ke matere. Saj nasplo\xc5\xa1no vladajo nezavedne predstavne povezave, da so vile le \xc5\xbeenske. Spadajo med pozitivne, \xc5\xbeenske like, ki imajo sposobnost prerokovanja ter uresni\xc4\x8devanja \xc5\xbeelja. V ljudski pripovedki imajo podobno vlogo kot vile sojenice ter \xc5\xbealik\xc5\xbeene.\n_START_SECTION_\nDeklica\n_START_PARAGRAPH_\nDeklica, ki je motiv za dogajanje, je pridna in delavna oseba. Iz besedila je razvidno, da pono\xc4\x8di ne spi, saj pazi na mlaj\xc5\xa1ega brata. \xc4\x8cez dan pa pse \xc5\xbeivino, kar ni tipi\xc4\x8dno \xc5\xbeensko delo. Iz besedila lahko sklepamo, da otrok opravlja dol\xc5\xbenosti star\xc5\xa1ev saj, slednjih v besedilu sploh ni omenjenih. V pripovedki med iskanjem \xc5\xbeivine zagleda zanjo pomembno svetlobo. Ta svetloba ji predstavlja neko re\xc5\xa1itev, saj se \xc5\xbeeli oddaljiti od stalne skrbi za brata ter \xc5\xbeivino. Zato pozabi na \xc5\xbeivino ter naivno stopi v jamo k rojenicam.\n_START_SECTION_\nMotivno-tematske povezave\n_START_PARAGRAPH_\nV pripovedki Kako je ratala jama Vilenica najdemo motiv vil rojenic. V slovenski ter svetovni knji\xc5\xbeevnosti je nekaj ina\xc4\x8dic, ki imajo podobne motive (npr. motiv vil).'